ཕྱི་གཡོག་དཀར་པོ་ནི་རང་བཞིན་ལྷུན་གྱིས་རྫོགས་པའི་དོན།རྒྱབ་ཕྱོགས་ཚུར་ལ་གཞོལ་བ་ནི།བོན་ལ་མོས་གུས་བྱེད་པའི་དོན་དང༌།མདུན་ཕྱོགས་དགྱེ་ཞིང་བརྗིད་པ་ནི།འཁོར་བ་ལ་ཞེ་ལྡོག་ཅིང་བསྟན་པའི་དབུ་འཕང་བསྟོད་པའི་བརྡ་དང༌།རྩེ་རྒྱལ་སྟོང་པ་ཡོད་པ་ནི།སྟོང་ཉིད་ཐེག་ཆེན་རྟོགས་པའི་དོན་དང༌།གཡས་གཡོན་ཁྱུང་གཤོག་བརྐྱང་བ་ནི།སྲིད་གསུམ་སྤྱི་རྒྱ་གཅོད་པའི་དོན་དང༌།མཐའ་རས་དམར་པོ་བྱེད་ནི།བསྟན་པ་མེ་ལྟར་འབར་བའི་དོན་དང༌།མཐའ་ཆར་ནག་པོ་སྤྲས་པ་ནི།བདུད་སྲིན་བསྐལ་མཐར་བསྐྲད་པའི་དོན་དང༌།ཁ་དོག་ལྔ་ཡི་རྒྱལ་མཚན་བཙུགས་པ་ནི།འབྱུང་བ་ལྔ་ལ་རང་དབང་ཐོབ་པའི་དོན་དང༌།གསེར་གྱི་གཡུང་དྲུང་གིས་བརྒྱན་པ་ནི།གཡུང་དྲུང་བོན་ལ་འགྱུར་བ་མེད་པའི་དོན་སོགས་མདོར་ན་ཆེ་བའི་ཡོན་ཏན་བརྡ་དོན་བཅོ་བརྒྱད་གསུངས་ཡོད་ཀྱང་ད་ལན་འགོད་གཞི་དང་བསྟུན་ཏེ་དེ་ཙམ་ཞུ།